CELEX: 62016CN0325
Language: el
Date: 2016-06-09 00:00:00
Title: Υπόθεση C-325/16: Αίτηση προδικαστικής αποφάσεως την οποία υπέβαλε το Tribunal Supremo — Sala de lo Contencioso-Administrativo — Sección Cuarta (Ισπανία) στις 9 Ιουνίου 2016 — Industrias Químicas del Vallés, S.A. κατά Administración General del Estado και Sapec Agro, S.A.

22.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 305/16
            
         Αίτηση προδικαστικής αποφάσεως την οποία υπέβαλε το Tribunal Supremo — Sala de lo Contencioso-Administrativo — Sección Cuarta (Ισπανία) στις 9 Ιουνίου 2016 — Industrias Químicas del Vallés, S.A. κατά Administración General del Estado και Sapec Agro, S.A.
   (Υπόθεση C-325/16)
   (2016/C 305/23)
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Supremo — Sala de lo Contencioso-Administrativo — Sección Cuarta
   
      Διάδικοι στην υπόθεση της κύριας δίκης
   
   
      Αναιρεσείουσα: Industrias Químicas del Vallés, S.A.
   
      Αντίδικοι κατ’ αναίρεση: Administración General del Estado και Sapec Agro, S.A.
   
      Προδικαστικά ερωτήματα
   
   
               1)
            
            
               Πρέπει να θεωρηθεί ότι η ημερομηνία η οποία τάσσεται στην οδηγία 2010/28/ΕΕ (1), με την έκφραση «πριν από την 31η Δεκεμβρίου 2010» στο άρθρο 3, παράγραφος 1, ή «[έ]ως την ημερομηνία αυτή» στο άρθρο 3, παράγραφος 1, δεύτερο εδάφιο, το οποίο επίσης παραπέμπει στην 31η Δεκεμβρίου 2010, σε συνδυασμό με την περίοδο έξι μηνών της οποίας γίνεται μνεία στην αιτιολογική σκέψη 8 της οδηγίας 2010/28/ΕΕ, αποτελεί αποκλειστική προθεσμία λόγω του σκοπού τον οποίο επιδιώκει το κατά την οδηγία 91/414/ΕΚ (2) του Συμβουλίου της 15ης Ιουλίου 1991 σύστημα, η οποία δεν επιδέχεται παρατάσεως από τα κράτη μέλη, με αποτέλεσμα να υπολογίζεται μόνον βάσει της ως άνω οδηγίας;
            
         
               2)
            
            
               Εάν ήθελε κριθεί ότι η εν λόγω προθεσμία μπορεί να παραταθεί, πρέπει η απόφαση για την εν λόγω παράταση να ληφθεί χωρίς να υπόκειται σε συγκεκριμένους κανόνες όσον αφορά την αίτηση και την έγκρισή της ή, δεδομένου ότι αποτελεί αρμοδιότητα των κρατών μελών, αυτά πρέπει να αποφασίσουν βάσει της εθνικής νομοθεσίας τους, καθόσον είναι οι αποδέκτες των διατάξεων που αφορούν τη διαδικασία του άρθρου 3, παράγραφος 1, της οδηγίας;
            
         
      (1)  Οδηγία 2010/28/ΕΕ της Επιτροπής, της 23ης Απριλίου 2010 , για την τροποποίηση της οδηγίας 91/414/EOK του Συμβουλίου ώστε να καταχωριστεί η ουσία metalaxyl ως δραστική ουσία (EE L 104, σ. 57).
   
      (2)  Οδηγία 91/414/ΕΟΚ του Συμβουλίου της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων (EE L 230, σ. 1).